ארז פילוסוף

ארז פילוסוף (נולד ב-12 באוקטובר 1971) הוא יזם אינטרנט, מייסד אתר וואלה! עם שותפו גדי הדר.

קורות חיים
ארז עסק בפיתוח תוכנה מגיל 15, סיים תיכון במגמת אלקטרוניקה ומחשבים, לאחר התיכון שירת בצה"ל כטכנאי אלקטרוניקה ומפתח תוכנה בחיל המודיעין.

לאחר השירות הצבאי, הצטרף בשנת 1994 כמתכנת לחברת "טלטל ערוצי תקשוב" אשר פיתחה שירותים לרשת תקשוב ישראלית בשם TVTEL. 

בשנת 1995 לאחר שנחשף לרשת האינטרנט הקים, כפרויקט צדדי, מדריך אתרי אינטרנט בסיסי בשם וואלה!, אשר לימים גדל והפך לפורטל אינטרנט פופולרי. האתר וואלה! הפך לפעילות העיקרית של החברה, וארז הפך לשותף בה. עם התקדמות האתר הפך פילוסוף למנכ"ל חברת "וואלה!".

בשנת 2006 נבחר במקום השני ברשימת האנשים המשפיעים באינטרנט הישראלי של מגזין TheMarker.

בשנת 2007 עזב את החברה למטרת עסקים חדשים.

בשנת 2010 הושק סטארט-אפ בהובלת פילוסוף, "ליבוקס" , לניהול ושיתוף קובצי מדיה באיכות HD. החברה, שגייסה כ-2.5 מיליון דולר, נסגרה שנה לאחר מכן והפטנטים שלה הוצעו למכירה.

קישורים חיצוניים
 הדף האישי של ארז פילוסוף ב-Linkedin 
 אסף גלעד, בלעדי: הסטארט־אפ הסודי של מייסד וואלה נחשף, כלכליסט
 הטיפים של ארז פילוסוף ויאיר גולדפינגר, דה מרקר, 3.4.2012

פעילי אינטרנט ישראלים
יזמי היי-טק ישראלים
סגל וואלה!
ישראלים שנולדו ב-1971